Πανεύκολο παγωτό σοκολάτα-μπανάνα
Μια υγιεινή απόλαυση όταν λαχταράς κάτι γλυκό, με μπανάνες, κακάο, γάλα και μέλι!
3 μπανάνες ώριμες, 2/3 της κούπας γάλα, 3 κουτ. σούπας κακάο, 1 κουτ. σούπας μέλι, λίγη τρούφα, για το σερβίρισμα
Καθαρίζουμε και κόβουμε σε ροδέλες τις μπανάνες. Τις αφήνουμε στην κατάψυξη για τουλάχιστον 6 ώρες, μέχρι να γίνουν παγάκια.Τότε τις χτυπάμε στο μούλτι με 2-3 κουταλιές από το γάλα μέχρι να θρυμματιστούν. Προσθέτουμε το υπόλοιπο γάλα, το κακάο και το μέλι. Χτυπάμε μέχρι να έχουμε ένα κρεμώδες αποτέλεσμα. Βάζουμε το μείγμα στην κατάψυξη για περίπου μισή ώρα.Σερβίρουμε το παγωτό πασπαλίζοντας με λίγη τρούφα.
Γάλα,Μπανάνα,Σοκολάτα